Ilon Mask jahonda birinchi marta kosmosda jangari film suratga oladi. Bosh rolni Tom Kruz ijro etadi

Ilon Maskka tegishli SpaceX kompaniyasi kinosanoatda yangilik qilmoqchi, deb yozadi Deadline.

Kompaniya jahonda birinchi bo‘lib kosmosda jangari yo‘nalishdagi film ishlamoqchi. Filmda bosh rolni Gollivud aktyori Tom Kruz ijro etadi.
Loyihani amalga oshirish uchun NASA ham jalb etilgan.
Tom Kruzga bunday ishlar qiyin emas. “Bajarib bo‘lmaydigan topshiriq” filmida Tom Kruz uylar tomida yuguradi, Dubaydagi osmono‘par bino tomida tryuklar bajaradi, — deyiladi xabarda.